Kuffa, Štefan, poslanec NR SR (2012-09-25):
Dobré ráno, resp. dobrý deň, vítam vás tu v tej komornej atmosfére, tak ako bola piatková večer, tak je aj v utorok ráno. Vážená pani predsedajúca, milí kolegovia, kolegyne, dovolím si reagovať, tu nechcem sa pretláčať s pánom Sulíkom, ale tu spomenul v tej svojej faktickej poznámke lekárov a vo vzťahu k tým možným licenciám živnostenským. V tom pravom slova zmysle ja si dovolím povedať, že lekár nie je živnostníkom, aj keď možno na základe tej licencie vytvára sa taký obraz, že je tým živnostníkom. Dovolím si povedať, že nie je. Predovšetkým poslanie lekára je úplne čímsi iným, liečiť a uzdravovať ľudí a nie je tak celkom jeho priorita nejak extra zarábať. Mne sa návrh, poslanecký návrh o Živnostenských licenciách práveže pozdáva. Ja keby som bol tým živnostníkom a možno by som mal zaplatiť, keď by som viedol účtovníctvo a všetko, tak ako to pán kolega tu predkladal, aj o nejakých 20 alebo 30 eur viac, ja by som si radšej kúpil tú licenciu, dal by som za to 500 eur, zaplatil odvody do Sociálnej poisťovne a zdravotnej poisťovne, čo vychádza spolu nejakých 2 720 eur. Radšej by som si to zaplatil, ako by som viedol účtovníctvo. Navrhovatelia tohto zákona sledujú ešte aj inú vec, dovolím si povedať, ako je možno tá, ktorá je pre toho živnostníka tá ekonomická, ale to je hlavne aj to zjednodušenie toho účtovníctva. Dneska to účtovníctvo je tak komplikované a skutočne, že mnohých ľudí, a mnohých jednoduchých ľudí, lebo ja som dával pozor, ako kolega Štefanec to predkladal, naozaj je to adresované mnohým jednoduchým ľuďom, ktorí jednoducho majú strach z toho účtovníctva, ešte ho ani nevedú a vlastne to sú veľakrát vecí, ktoré vedú k tomu, že týchto ľudí odrádza od ich živnosti, vykonávania živnosti. Navyše, ako sme to tu už spomínali, že malí a strední podnikatelia tvoria aj také gro aj pri tvorbe DPH a tá podpora malých a stredných podnikov zo strany štátu naozaj je veľmi slabá. Ja keď som sa tak nad tým mal možnosť ešte zamyslieť, nad tými Živnostníckymi licenciami, ja dokonca by som bol odvážnejší. Samozrejme, trebalo by urobiť prepočty, aký by to malo dosah na štátny rozpočet. Podľa odhadu tuná predkladateľov tak ten dopad na štátny rozpočet nebude mať ani plusový, ani mínusový, hej. V podstate je to ústretový krok pre ľudí. Neviem, či som to dobre pochopil z toho návrhu. Ale ja by som bol možno do budúcna odvážnejší aj v tom, aby sme sa zamysleli nad takouto vecou, že tieto licencie, ak by tento návrh prešiel, tak ja by som ho rozšíril možno na malých podnikateľov a určiť tam tú hranicu zamestnávania, počet tých ľudí, či by to bolo 5, alebo 10, hovorím, že nemám nejaké analýzy k tomu urobené. Je to viac na zamyslenie. Myslím si, že aj návrh o Živnostenských licenciách, tak ako to predkladatelia predkladajú, tak naozaj zvýši záujem o to podnikanie, a to hlavne tým, že tá administratíva sa nebude musieť viesť u tých živnostníkov. Z tej dôvodovej správy z hľadiska cash flow je to pozitívny dopad nielen na štátny rozpočet, ale aj na poisťovne, pretože budú disponovať celým balíkom peňazí hneď od začiatku roka. Tiež to nie je nezanedbateľná časť peňazí, ale aj táto veta, hej, ak si kúpi túto licenciu živnostník kdesi na začiatku roka, tak v podstate aj štát, aj poisťovne majú možnosť disponovať s tým balíkom tých peňazí, ktoré sa zaplatili hneď v úvode, čím v podstate sú tam veci aj také, koľkokrát tie daňové priznania sa robia neskôr, kým prídu tie peniaze do toho štátneho rozpočtu. Teda aj z tohto hľadiska to vnímam ako pozitívnu vec, aby to, samozrejme, aj oneskorenie platenia odvodov, no a spomínaných daní, ktoré sú. Dovolím si takto v závere tu vysloviť jednu vetu a poprosiť vás aj o podporu tohto zákona, zdá sa mi naozaj, že tento zákon je dobrý a živnostníkom na Slovensku zjednoduší ich administratívu. Ďakujem veľmi pekne. A zároveň si aj myslím, že zvýši nezamestnanosť, ktorá naozaj tuná je. Mnohí títo ľudia sú veľakrát naozaj v evidencii na úrade práce, veľakrát je to aj z dôvodu takého, aby, ja neviem, ten úrad zaplatil za nich odvody, hej, je to aj zo špekulatívnych dôvodov, a tak si myslím, že tak ako to predkladatelia majú na pamäti, tak naozaj to bude mať pozitívny dopad na zamestnanosť na Slovensku. Ďakujem veľmi pekne.